ஆகத்து 6

## நிகழ்வுகள்
*1284 &ndash; பீசா குடியரசு மெலோரியா சமரில் செனோவாக் குடியரசினால் தோற்கடிக்கப்பட்டது. இதன் மூலம் நடுநிலக் கடல் பகுதியில் அதன் செல்வாக்கு வீழ்ச்சியடைந்தது.
*1661 &ndash; போர்த்துகல்லுக்கும் இடச்சுக் குடியரசுக்கும் இடையில் டச்சு பிரேசில் (வடக்கு பிரேசில்) தொடர்பாக உடன்பாடு எட்டப்பட்டது.
*1806 &ndash; கடைசி புனித உரோமைப் பேரரசர் இரண்டாம் பிரான்சிசு நெப்போலியனுடனான போரில் தோல்வியடைந்ததைத் தொடர்ந்து அப்பேரரசு முடிவுக்கு வந்தது.
*1812 &ndash; இலங்கை விவிலிய சபை கொழும்பு நகரில் ஆரம்பிக்கப்பட்டது.
*1825 &ndash; பொலிவியா எசுப்பானியாவிடம் இருந்து விடுதலை அடைந்தது.
*1832 &ndash; இலங்கையில் கொழும்பு சேமிப்பு வங்கி ஆரம்பிக்கப்பட்டது.
*1861 &ndash; ஐக்கிய இராச்சியம் லேகோசு நகரை இணைத்துக் கொண்டது.
*1862 &ndash; அமெரிக்க உள்நாட்டுப் போர்: அமெரிக்க கூட்டமைப்பின் *அர்கான்சாசு* போர்க்கப்பல் மிசிசிப்பி ஆற்றில் மூழ்கியது.
*1870 &ndash; பிரான்சுடனான இசுப்பிச்செரென், வோர்த் சமர்களில் புருசியா வெற்றி பெற்றது.
*1890 &ndash; நியூயார்க்கில் மின்சாரக் கதிரை மூலம் முதன் முதலாக வில்லியம் கெம்மியர் என்ற கொலைக்குற்றவாளிக்கு மரணதண்டனை நிறைவேற்றப்பட்டது.
*1901 &ndash; ஓக்லகோமாவின் கியோவா நிலம் வெள்ளையினத்தவரின் குடியேற்றத்திற்குத் திறந்து விடப்பட்டது.
*1914 &ndash; முதலாம் உலகப் போர்: செருமனியின் 10 கடற்படைப் படகுகள் பிரித்தானிய அரச கடற்படையைத் தாக்கவென வட கடல் நோக்கிப் புறப்பட்டன.
*1914 &ndash; முதலாம் உலகப் போர்: செர்பியா செருமனி மீதும், ஆஸ்திரியா உருசியா மீதும் போரை அறிவித்தன.
*1926 &ndash; கெர்ட்ரூட் எடெர்ல் ஆங்கிலக் கால்வாயை நீந்திக் கடந்த முதல் பெண் என்ற சாதனையை ஏற்படுத்தினார்.
*1930 &ndash; வீரகேசரி நாளிதழ் ஆவணிப்பட்டி பெ. பெரி. சுப்பிரமணியம் செட்டியார் என்பவரால் கொழும்பில் தொடங்கப்பட்டது.
*1940 &ndash; எசுத்தோனியாவை சோவியத் ஒன்றியம் இணைத்துக் கொண்டது.
*1944 &ndash; வார்சாவாவில் செருமனிக்கு எதிராக ஆகத்து 1 இல் ஆரம்பமான கிளர்ச்சி முறியடிக்கப்பட்டது. ஏராளமான ஆண்கள் கைது செய்யப்பட்டனர்.
*1945 &ndash; இரண்டாம் உலகப் போர்: சப்பானின் இரோசிமா நகர் மீது அமெரிக்கா "லிட்டில் பாய்"  என்ற பெயரைக் கொண்ட அணுகுண்டை வீசியது. கிட்டத்தட்ட 70,000 பொதுமக்கள் ஒரே நாளில் கொல்லப்பட்டனர். இதன் தாக்கத்தினால் மேலும் பல்லாயிரக்கணக்கானோர் அடுத்த சில ஆண்டுகளில் இறந்தனர்.
*1952 &ndash; இலங்கைப் பல்கலைக்கழகம் பேராதனைக்கு இடம் மாறியது.
*1960 &ndash; கியூபப் புரட்சி: அமெரிக்கா கியூபா மீது பொருளாதாரத் தடை விதித்ததை அடுத்து கியூபா தனது நாட்டில் இருந்த அமெரிக்கா மற்றும் வெளிநாட்டு மூலதனங்களை நாட்டுடமை ஆக்கியது.
*1961 &ndash; வஸ்தோக் 2: முதன்முதலாக ஒரு முழு நாள் மனிதன் விண்வெளியில் இருந்த பெருமையை சோவியத் விண்வெளிவீரர் கேர்மான் டீட்டோவ் பெற்றார்.
*1962 &ndash; யமேக்கா ஐக்கிய இராச்சியத்திடம் இருந்து விடுதலை பெற்றது.
*1964 &ndash; அமெரிக்காவில் நெவாடா மாநிலத்தில் உலகின் மிகப் பழமையான மரமாகக் கருதப்பட்ட 4900 ஆண்டு பழமையான *புரொமேத்தியசு*  என்ற மரம் வெட்டப்பட்டது.
*1990 &ndash; வளைகுடாப் போர்: குவைத் மீதான ஆக்கிரமிப்புக்கு எதிராக ஈராக் மீது உலகளாவிய பொருளாதாரத் தடையை விதிக்க ஐக்கிய நாடுகள் பாதுகாப்பு அவை கோரியது.
*1990 &ndash; திராய்க்கேணி படுகொலைகள்: இலங்கையின் அம்பாறை மாவட்டத்தில் திராய்க்கேணி என்னும் இடத்தில் பெண்கள், முதியவர்கள் உட்பட 47 தமிழர்கள் இராணுவத்தினரால் படுகொலை செய்யப்பட்டனர்.
*1991 &ndash; உலகளாவிய வலை (WWW) தொடர்பான தனது ஆவணங்களை டிம் பேர்னேர்ஸ்-லீ வெளியிட்டார்.
*1996 &ndash; செவ்வாயில் இருந்து தோன்றியதாகக் கருதப்படும் *ஏ.எல்.எச் 84001* என்ற விண்கல் ஆரம்பகால உயிரினங்கள் பற்றிய தகவலைக் கொண்டிருப்பதாக நாசா அறிவித்தது.
*1997 &ndash; வட கொரிய போயிங் விமானம் ஒன்று குவாமில் மலையில் மோதியதில் அதில் பயணம் செய்த 254 பேரில் 228 பேர் உயிரிழந்தனர்.
*2001 &ndash; ஏர்வாடி தீ விபத்து: தமிழ்நாடு ஏர்வாடியில் சங்கிலியால் கட்டப்பட்டிருந்த 11 பேர் பெண்கள் உட்பட 28 மன நோயாளிகள் தீ விபத்தில் உயிரிழந்தனர்.
*2008 &ndash; மூரித்தானியாவில் முகமது அப்தல் அசீசு தலைமையில் மேற்கொள்ளப்பட்ட இராணுவப் புரட்சியில் அரசுத்தலைவர் சித்தி ஊல்ட் ஷேக் அப்தல்லாகி பதவியிழந்தார்.
*2010 &ndash; இந்தியாவில் சம்மு காசுமீர் மாநிலத்தில் இடம்பெற்ற பெரும் வெள்ளத்தினால் 71 நகரங்கள் பாதிப்படைந்தன. 255 பேர் உயிரிழந்தனர்.
*2011 &ndash; ஆப்கானித்தானில் அமெரிக்க இராணுவ உலங்குவானூர்தி ஒன்று சுட்டு வீழ்த்தப்பட்டதில், 30 அமெரிக்க இராணுவத்தினர் உட்பட 38 பேர் கொல்லப்பட்டனர்.
*2012 &ndash; நாசாவின் கியூரியோசிட்டி தரையுளவி செவ்வாய்க்கோளில் தரையிறங்கியது.

## பிறப்புகள்

*1809 &ndash; ஆல்பிரட் டென்னிசன், ஆங்கிலேயக் கவிஞர் (இ. 1892)
*1881 &ndash; அலெக்சாண்டர் பிளெமிங், நோபல் பரிசு பெற்ற இசுக்கொட்டிய உயிரியலாளர் (இ. 1955)
*1909 &ndash; கே. எஸ். கோதண்டராமய்யா, ஆந்திரா அரசியல்வாதி (இ. 1984)
*1911 &ndash; ஜி சியான்லின், இந்திய சீன மொழியியல் அறிஞர் (இ. 2009)
*1915 &ndash; ஏ. நாகப்பச் செட்டியார், தமிழகத் தொழிலதிபர் (இ. 1982)
*1925 &ndash; அ. சீனிவாசன், தமிழக இதழாளர், மொழிபெயர்ப்பாளர், விடுதலைப் போராட்ட செயற்பாட்டாளர்
*1928 &ndash; அன்டி வார்ஹால், அமெரிக்க ஓவியர் (இ. 1987)
*1933 &ndash; ஏ. ஜீ. கிறிப்பால் சிங், இந்தியத் துடுப்பாளர் (இ. 1987)
*1943 &ndash; ஜான் பாஸ்டல், அமெரிக்கக் கணினியியலாளர், கல்வியாளர் (இ. 1998)
*1959 &ndash; ராஜேந்திர சிங், இந்திய சூழலியலாளர்
*1965 &ndash; விசால் பரத்வாஜ், இந்தியத் திரைப்பட இயக்குநர், இசையமைப்பாளர், பின்னணிப் பாடகர்
*1970 &ndash; எம். நைட் சியாமளன், இந்திய-அமெரிக்கத் திரைப்பட இயக்குநர்
*1983 &ndash; இராபின் வான் பெர்சீ, டச்சுக் காற்பந்தாட்ட வீரர்

## இறப்புகள்
* 258 &ndash; இரண்டாம் சிக்ஸ்துஸ் (திருத்தந்தை) 
*1221 &ndash; புனித தோமினிக், தொமினிக்கன் சபையை நிறுவிய எசுப்பானியர் (பி. 1170)
*1660 &ndash; டியேகோ வெலாஸ்க்குவெஸ், எசுப்பானிய ஓவியர் (பி. 1599)
*1802 &ndash; மயிலப்பன் சேர்வைகாரர், பிரித்தானிய கிழக்கிந்திய கம்பனியை எதிர்த்த தமிழ்ப் போர்வீரர்
*1828 &ndash; பீட்டர் பாண்டியன், பிரித்தானியக் கிழக்கிந்திய கம்பெனி அலுவலர் (பி. 1785)
*1879 &ndash; யோகான் வான் இலாமாண்ட், இசுக்காட்டிய-செருமானிய வானியலாளர், இயற்பியலாளர் (பி. 1805)
*1925 &ndash; சுரேந்திரநாத் பானர்ஜி, இந்திய அரசியல்வாதி (பி. 1848)
*1928 &ndash; அன்டி வார்ஹால், அமெரிக்க ஓவியர் (இ. 1987)
*1951 &ndash; ருக்மிணி லட்சுமிபதி, இந்திய அரசியல்வாதி, சென்னை மாகாண முதல் பெண் அமைச்சர் (பி. 1892)
*1973 &ndash; புல்ஜென்சியோ பாட்டிஸ்ட்டா, கியூபாவின் 9வது அரசுத்தலைவர் (பி. 1901)
*1978 &ndash; ஆறாம் பவுல் (திருத்தந்தை) (பி. 1897)
*1984 &ndash; ஆழிக்குமரன் ஆனந்தன், இலங்கையின் நீச்சல் வீரர், வழக்கறிஞர்
*2009 &ndash; முரளி, மலையாள நடிகர் (பி. 1954)
*2011 &ndash; பே டெல் முண்டோ, பிலிப்பீனிய மருத்துவர் (பி. 1911)
*2012 &ndash; பெர்னார்டு உலோவெல், ஆங்கிலேய இயற்பியலாளர், வானியலாளர் (பி. 1913)
*2016 &ndash; வியட்நாம் வீடு சுந்தரம், தமிழகத் திரைப்பட இயக்குநர், நடிகர், திரைக்கதை ஆசிரியர் (பி. 1941)
*2019 &ndash; சுஷ்மா சுவராஜ், இந்திய அரசியல்வாதி (பி. 1952)

## சிறப்பு நாள்
*விடுதலை நாள் (பொலிவியா, எசுப்பானியாவிடம் இருந்து 1825)
*விடுதலை நாள் (ஜமேக்கா பிரித்தானியாவிடம் இருந்து 1962)
*அணுகுண்டுத் தாக்குதலில் கொல்லப்பட்டவர்கள் நினைவு நாள் (இரோசிமா, யப்பான்)

## மேற்கோள்கள்

## வெளி இணைப்புகள்

* 
* நியூயார்க் டைம்சு: இன்றைய நாளில்
* 
----

பகுப்பு:ஆகத்து
பகுப்பு:ஆண்டின் நாட்கள்